Lisa 1

27.06.2018 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/18/1263-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/18/1263-1 MUUTMINE**

**29.07.2024**

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Osaühing Wiru Auto** registrikoodiga 10771359, aadressiga F. R. Kreutzwaldi tn 7, 44314 Rakvere (edaspidi „**Teostaja**“), mida esindab juhatuse liige Tõnu Paju, kes tegutseb põhikirja alusel,

vahel on sõlmitud 27.06.2018 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/18/1263-1 (edaspidi „**Leping**“).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 23.07.2024 numbriga 11.2-7/24/20797-1) Lepingu punkti 2.2. muutmiseks. Teostaja soovib Lepingu punkti 2.2. lisada õigused teostada Ülevaatust esmakordselt kasutusele võetavatele M1-, M2-, N1-, N2- ja L6e-kategooria CITROEN, CITROEN DANGEL ning PEUGEOT DANGEL sõidukitele. Transpordiametile teadaolevalt ei valmista CITROEN M2-kategooria sõidukeid ning jätab nimetatud muudatuse tegemata.;
4. Lepingu punktis 2.2. on märgitud: „*Teostaja võib teostada Ülevaatust esmakordselt kasutusele võetavatele M1- ja N1-kategooria DACIA, M1- ja N1-kategooria NISSAN, M1-, M2-, N1- ja N2-kategooria PEUGEOT ning M1-, M2-, N1- ja N2-kategooria RENAULT sõidukitele (edaspidi „****Sõiduk****”).*“.;
5. Lepingu punktis 11.1. on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele   
M1- ja N1-kategooria DACIA,

M1- ja N1-kategooria NISSAN,

M1-, M2-, N1- ja N2-kategooria RENAULT,

M1-, M2-, N1- ja N2-kategooria PEUGEOT,

M1- ja N1-kategooria PEUGEOT DANGEL,

M1-, N1-, N2- ja L6e-kategooria CITROEN ning

M1- ja N1-kategooria CITROEN DANGEL sõidukitele (edaspidi „**Sõiduk**“).“.

1. Muuta Lepingu punkti 11.1. ning sõnastada see uues redaktsioonis alljärgnevalt:

„11.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Poolte rekvisiidid ja allkirjad:

**Transpordiamet** **Osaühing Wiru Auto**

Registrikood: 70001490 Registrikood: 10771359

Asukoht: Valge 4 Asukoht: F. R. Kreutzwaldi tn 7

11413 Tallinn 44314 Rakvere

Telefon: +372 620 1200 Telefon: +372 329 5560  
E-post: info@transpordiamet.ee E-post: wiruauto@wiruauto.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)